	PARLAMENTUL ROMÂNIEI


 CAMERA DEPUTAŢILOR
               Comisia pentru cultură, arte, mijloace de informare în masă
RAPORT
 suplimentar
asupra Proiectului de Lege privind înfiinţatea Institutului de Studii Avansate pentru Cultura şi Civilizaţia Levantului
Proiectul de Lege privind înfiinţatea Institutului de Studii Avansate pentru Cultura şi Civilizaţia Levantului a fost transmis Comisiei pentru cultură, arte, mijloace de informare în masă, cu adresa nr. P.L-x 375 din 26 septembrie 2016.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci, Comisiei pentru învăţământ, ştiinţă, tineret şi sport precum şi Comisiei juridice, de disciplină şi imunităţi. Până la data întocmirii raportului nu s-au primit avize din partea celor trei  comisii.
În raport de obiectul şi conţinutul reglementării, iniţiativa legislativă face parte din categoria legilor ordinare.
În calitate de primă Cameră sesizată, Senatul a adoptat iniţiativa legislativă în şedinţa din 19 septembrie 2016. 
Proiectul de lege a fost dezbătut în şedinţa Comisiei din data de 4 octombrie 2016. 

La lucrările Comisiei au fost prezenţi 22 deputaţi, din totalul de 26 de membri ai Comisiei.
În conformitate cu prevederile art. 55 din Regulamentul Camerei Deputaţilor, republicat, din partea Guvernului, a participat la lucrările Comisiei, domnul Alexandru Oprean, secretar de stat în cadrul Ministerului Culturii.

Proiectul de lege are ca obiect de reglementare înfiinţarea Institutului de Studii Avansate pentru Cultura şi Civilizaţia Levantului, instituţie publică de interes naţional, cu personalitate juridică..   
La dezbaterea iniţiativei legislative Comisia a avut în vedere avizul favorabil, cu observaţii şi propuneri, al Consiliul Legislativ transmis cu nr. 460/11.05.2016 precum şi Punctul de vedere al negativ al Guvernului . 

Raportul Comisiei a fost adoptat cu unanimitatea voturilor celor prezenţi în sală în momentul votării. 
Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 

     În urma dezbaterii, Comisia pentru cultură, arte, mijloace de informare în masă a propus plenului adoptatea Proiectului de Lege privind înfiinţarea Institutului de Studii Avansate pentru Cultura şi Civilizaţia Levantului, cu amendamentele anexate. 

În data de 17 octombrie 2016 plenul Camerei Deputaților a retrimis la Comisie proiectul de lege pentru întocmirea unui raport suplimentar.

 
Membrii Comisiei s-au reunit pentru lucrări în data de 17 octombrie 2016 în vederea reanalizării conținutului proiectului de lege. La lucrările Comisiei au participat din totalul de 26 de parlamentari  un număr de 16 de parlamentari.

Raportul Comisiei a fost adoptat cu majoritate de voturi (o abținere). 
În urma dezbaterii, Comisia pentru cultură, arte, mijloace de informare în masă a propus plenului adoptarea Proiectului de Lege privind înfiinţarea Institutului de Studii Avansate pentru Cultura şi Civilizaţia Levantului, cu amendamentele anexate
Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 
                    PREŞEDINTE,


         SECRETAR,

    
       Gigel – Sorinel ŞTIRBU
                 Florin – Costin PÂSLARU
                                                Anexa

Amendamente admise 

În urma dezbaterii, Comisia propune adoptarea Proiectului de Lege privind înfiinţatea Institutului de Studii Avansate pentru Cultura şi Civilizaţia Levantului, cu următoarele amendamente:

	Nr. crt.
	Text adoptat de Senat
	Text propus de Comisie

(autorul amendamentului)
	Motivaţie

	 0
	1
	2
	3

	1
	Titlul Legii: LEGE pentru înfiinţarea Institutului de Studii Avansate pentru Cultura şi Civilizaţia Levantului
	Nemodificat
	

	2
	Art. 1. – (1) Se înfiinţează Institutul de Studii Avansate pentru Cultura şi Civilizaţia Levantului, denumit în continuare Institut, instituţie publică de interes naţional, cu personalitate juridică.

(2) Institutul este recunoscut de World Academy Of Art and Science ca centru de excelenţă.

(3) Sediul Institutului este în Bucureşti.
	Art. 1. – (1) Se înfiinţează Institutul de Studii Avansate pentru Cultura şi Civilizaţia Levantului, denumit în continuare Institut, instituţie publică de interes naţional, cu personalitate juridică.

(2) Institutul funcționează ca centru de excelență recunoscut de World Academy Of Art and Science.

(3) Sediul Institutului este în Bucureşti.
   (Amendament propus de Comisie)
	Pentru o exprimare mai elegantă.

	3.
	Art. 2. – (1) Institutul are ca obiect de activitate extinderea cercetărilor ştiinţifice asupra culturilor şi civilizaţiilor din spaţiul istoric al Levantului (Orientul Mijlociu, Nordul Africii, Balcani, Caucaz), leagănul religiilor abrahamice, al ştiinţelor, artei, culturii şi democraţiei; protejarea arealelor geologice, biologice, geografice şi arheologice reprezentative pentru patrimoniul cultural universal, de către comunităţile universitare în colaborare cu comunităţile locale, prin extinderea în această regiune a reţelelor de geo-parcuri recunoscute de UNESCO; promovarea dialogului dintre popoarele din spaţiul istoric al Levantului în vederea creării unei culturi a păcii prin dialog între mediul academic, liderii religioşi şi tânăra generaţie.

(2) Pentru îndeplinirea obiectivelor sale, Institutul colaborează cu Academia Română, cu instituţii interguvernamentale, instituţii guvernamentale, instituţii de învăţământ superior, uniuni de creaţie, precum şi cu asociaţii şi organizaţii ale societăţii civile care au preocupări în domeniul culturii şi civilizaţiei Levantului.


	Art. 2.- (1) Institutul are ca obiect de activitate extinderea cercetărilor ştiinţifice asupra culturilor şi civilizaţiilor din spaţiul istoric al Levantului  - Orientul Mijlociu, Nordul Africii, Balcani, Caucaz - leagănul religiilor abrahamice, al ştiinţelor, artei, culturii şi democraţiei; protejarea arealelor geologice, biologice, geografice şi arheologice reprezentative pentru patrimoniul cultural universal, de către comunităţile universitare în colaborare cu comunităţile locale, prin extinderea în această regiune a reţelelor de geo-parcuri recunoscute de UNESCO; promovarea dialogului dintre popoarele din spaţiul istoric al Levantului în vederea creării unei culturi a păcii prin dialog între mediul academic, liderii religioşi şi tânăra generaţie.

(2) Pentru îndeplinirea obiectivelor sale, Institutul colaborează cu Academia Română, cu  organizații interguvernamentale, instituţii guvernamentale, instituţii de învăţământ superior, uniuni de creație, precum şi cu asociaţii şi organizaţii ale societăţii civile care au preocupări în domeniul culturii şi civilizaţiei Levantului.

   (Amendament propus de Comisie)
	Pentru o redactare conform prevederilor Legii 24/2000 privind tehnica legislativă – înlăturarea parantezelor.

	4.
	Art. 3. – Pentru realizarea obiectului de activitate Institutul are, în principal, următoarele atribuţii:

a) efectuează studii şi cercetări, în ţară şi în străinătate, pentru aprofundarea premiselor obiectului de activitate;

b) dezvoltă relaţii de colaborare şi de comunicare cu persoane şi instituţii din ţară şi din străinătate;

c) finanţează editarea şi reeditatea, tipărirea şi publicarea, pe orice tip de suport, de cărţi, studii, articole, colecţii de documente scrise, fotografice şi audiovizuale;

d) organizează reuniuni şi colocvii naţionale şi internaţionale;

e) activează ca membru în organizaţii internaţionale;

f) încheie acorduri de parteneriat cu alte instituţii din ţară şi străinătate;

g) prezintă poziții, studii, puncte de vedere în cadrul forurilor internaţionale sau regionale.   
	Art. 3. – Pentru realizarea obiectului de activitate Institutul are, în principal, următoarele atribuţii:

a) efectuează studii şi cercetări, în ţară şi în străinătate, pentru aprofundarea premiselor obiectului de activitate;

b) dezvoltă relaţii de colaborare şi de comunicare cu persoane şi instituţii din ţară şi din străinătate;

c) finanţează editarea, reeditatea,  și publicarea, pe orice tip de suport, de cărţi, studii, articole, colecţii de documente scrise, fotografice şi audiovizuale;

d) organizează reuniuni şi colocvii naţionale şi internaţionale;

e) activează ca membru în organizaţii internaţionale;

f) încheie acorduri de parteneriat cu alte instituţii din ţară şi străinătate;
g) prezintă poziții, studii, puncte de vedere în cadrul forurilor internaţionale sau regionale. 
     (Amendament propus de Comisie)
	

	5.
	Art. 4. – (1) Conducerea Institutului este asigurată de un Consiliu Ştiinţific, format din până la 25 de membri, după cum urmează: membri români ai Academiei Mondiale de Artă şi Ştiinţă; 5 personalităţi academice străine din rândul membrilor World Academy of Art and Science, desemnate de Board of Trustee al WAAS; preşedintele Academiei Române; rectorul Universităţii din Bucureşti; rectorul universităţii „Babes-Bolyai” din Cluj-Napoca; rectorul Universităţii „Alexandru Ioan Cuza” din Iaşi, ca membri de drept, precum şi alte personalităţi academice desemnate de preşedintele Consiliului Stiinţific.

(2) Consiliul Ştiinţific este condus de un preşedinte şi un vicepreşedinte aleşi dintre membrii acestuia.

(3) Consiliul Ştiinţific are următoarele atribuţii:

a) aprobă structura organizatorică, atribuţiile personalului şi regulamentul de organizare şi funcţionare ale Institutului, la propunerea preşedintelui;

b) validează concursul pentru ocuparea funcţiei de director general;

c) încheie, cu directorul general, contractul de management;

d) decide cu privire la realizarea sau participarea la realizarea unor programe şi proiecte cu finanţare internă sau internaţională şi pentru activităţi de evaluare executate la cererea unor instituţii din România sau din străinătate se pot organiza activităţi finanţate integral din venituri proprii;

e) poate aproba suplimentarea numărului de posturi, pentru o perioadă determinată, în funcţie de tipurile de proiecte/programe derulate şi de tipurile de finanţare a acestora. În acest caz, finanţarea posturilor suplimentate se face în funcţie de normele după care se derulează proiectele/programele respective.

f) aprobă execuţia bugetară, la propunerea Colegiului director;

g) activitatea Consiliului Ştiinţific este organizată de secretariatul acestuia.
	Art. 4. – (1) Conducerea Institutului este asigurată de un Consiliu Ştiinţific, format din  maximum 25 de membri, după cum urmează: membri români ai Academiei Mondiale de Artă şi Ştiinţă; 5 personalităţi academice străine din rândul membrilor World Academy of Art and Science, desemnate de Board of Trustee al World Academy of Arts and Science; preşedintele Academiei Române; rectorul Universităţii din Bucureşti; rectorul universităţii „Babes-Bolyai” din Cluj-Napoca; rectorul Universităţii „Alexandru Ioan Cuza” din Iaşi, ca membri de drept, precum şi alte personalităţi academice desemnate de preşedintele Consiliului Știinţific.

(2) Consiliul Ştiinţific este condus de un preşedinte şi un vicepreşedinte aleşi dintre membrii acestuia.

(3) Consiliul Ştiinţific are următoarele atribuţii:

a) aprobă structura organizatorică, atribuţiile personalului şi regulamentul de organizare şi funcţionare ale Institutului, la propunerea preşedintelui;

b) validează concursul pentru ocuparea funcţiei de director general;

c) încheie, cu directorul general, contractul de management;

d) decide cu privire la realizarea sau participarea la realizarea unor programe şi proiecte cu finanţare internă sau internaţională  precum şi cu privire la participarea la activităţi de evaluare executate la cererea unor instituţii din România sau din străinătate; decide cu privire la organizarea unor activități finanţate integral din venituri proprii;
e) poate aproba suplimentarea numărului de posturi, pentru o perioadă determinată, în funcţie de tipurile de proiecte/programe derulate şi de tipurile de finanţare a acestora. În acest caz, finanţarea posturilor suplimentate se face în funcţie de normele după care se derulează proiectele/programele respective.
f) aprobă execuţia bugetară, la propunerea Colegiului director;

(4) Activitatea Consiliului Ştiinţific este organizată de secretariatul acestuia.   (Amendament propus de Comisie)

	Pentru o redactare mai corectă – eliminarea unor prescurtări.
Tehnică legislativă. 
Litera g) devine alineatul (4) având un conținut neconform cu enunțul general al alin. (3) care se referă la atribuțiile Consiliului Științific.

	6.
	Art. 5. – (1) Conducerea executivă a Institutului este asigurată de un Colegiu director şi un director general.

(2) Din Colegiul director fac parte preşedintele Consiliului Ştiinţific, vicepreşedintele Consiliului Ştiinţific, directorul general, directorul ştiinţific şi secretarul general.

(3) Directorul general al Institutului este încadrat şi salarizat în conformitate cu legea.

(4) Colegiul director are următoarele atribuţii:

a) propune spre aprobare Consiliului Ştiinţific organigrama Institutului;

b) întocmeşte şi propune spre aprobare  Consiliului Ştiinţific proiectul de buget şi raportul privind execuţia bugetară;

c) avizează bilanţul anual;

d) avizează numirea/eliberarea personalului Institutului; 

e) orice alte atribuţii date în sarcina acestuia de către Consiliul Ştiinţific.

(5) Directorul general are următoarele atribuţii:

a) organizează şi conduce întreaga activitate a Institutului potrivit deciziilor Colegiului director şi ale Consiliului  Ştiinţific;

b) este ordonator de credite, în condiţiile legii,

c) asigură gestionarea fondurilor băneşti şi a patrimoniului Institutului, potrivit legii şi deciziilor Colegiului Director şi a Consiliului Ştiinţific;

d) abrobă bilanţul anual, ulterior avizării de către Colegiul director;

e) numeşte şi destituie, potrivit legii, personalul Institutului, cu avizul Colegiului director;

f) orice alte atribuţii date în sarcina acestuia de către Consiliul Ştiinţific şi Colegiul director.
	Art. 5. – (1) Conducerea executivă a Institutului este asigurată de  Colegiul director şi de directorul general.

(2) Din Colegiul director fac parte preşedintele Consiliului Ştiinţific, vicepreşedintele Consiliului Ştiinţific, directorul general, directorul ştiinţific şi secretarul general.

(3) Directorul general al Institutului este încadrat şi salarizat conform legii.

(4) Colegiul director are următoarele atribuţii:

a) propune spre aprobare Consiliului Ştiinţific organigrama Institutului;

b) întocmeşte şi propune spre aprobare  Consiliului Ştiinţific proiectul de buget şi raportul privind execuţia bugetară;

c) avizează bilanţul anual;

d) avizează numirea/eliberarea  în/din funcție a personalului Institutului;
e) orice alte atribuţii date în sarcina acestuia de către Consiliul Ştiinţific.

(5) Directorul general are următoarele atribuţii:

a) organizează şi conduce întreaga activitate a Institutului potrivit deciziilor Colegiului director şi ale Consiliului  Ştiinţific;

b) este ordonator de credite, în condiţiile legii,

c) asigură gestionarea fondurilor băneşti şi a patrimoniului Institutului, potrivit legii şi deciziilor Colegiului Director şi ale Consiliului Ştiinţific;

d) abrobă bilanţul anual, ulterior avizării de către Colegiul director;

e) numeşte şi destituie, potrivit legii, personalul Institutului, cu avizul Colegiului director;

f) orice alte atribuţii date în sarcina acestuia de către Consiliul Ştiinţific şi Colegiul director.   

(Amendament propus de Comisie)
	Pentru o exprimare mai corectă.
Directorul general este angajat pe bază de concurs de management conform dispozițiilor art. 4 alin. 3 lit. b) și c).

	7.
	Art.6. – (1) Numărul maxim de posturi salarizate ale Institutului este 36.

(2) Personalul Institutului este salarizat conform prevederilor legale aplicabile personalului din sectorul bugetar.
	Nemodificat
	

	8.
	Art.7. – (1) Cheltuielile curente şi de capital ale Institutului se finanţează din venituri proprii şi din subvenţii acordate de la bugetul de stat, prin bugetul Senatului.

(2) Veniturile proprii se obţin din activităţi realizate direct de Institut, după cum urmează:

a) proiecte de studii şi cercetare, finanţate sau cofinanţate, în condiţiile legii, inclusiv din fonduri europene;

b) editarea şi vânzarea de cărţi, publicaţii, lucrări şi studii de specialitate;

c) studii, proiecte şi prestări de servicii;

d) exploatarea bunurilor pe care le are în administrare;

e) sponsorizări şi donaţii, în condiţiile legii;
f) alte activităţi specifice realizate de Institut, inclusiv prin încheierea de contracte cu persoane fizice sau juridice.
	Art.7. – (1) Cheltuielile curente şi de capital ale Institutului se finanţează din venituri proprii şi din subvenţii acordate de la bugetul de stat, prin bugetul Senatului României.

(2) Veniturile proprii se obţin din activităţi realizate direct de Institut, după cum urmează:

a) proiecte de studii şi cercetări, finanţate sau cofinanţate, în condiţiile legii, inclusiv din fonduri europene;

b) editarea şi vânzarea de cărţi, publicaţii, lucrări şi studii de specialitate;

c) studii, proiecte şi prestări de servicii;

d) exploatarea bunurilor pe care le are în administrare;

e) alte activităţi specifice realizate de Institut, inclusiv prin încheierea de contracte cu persoane fizice sau juridice.
(3) Veniturile proprii se pot obține și din sponsorizări și/sau donații, în condiții legii.

   (Amendament propus de Comisie)
	Pentru o redactare mai corectă și mai explicită.
Litera e) devine un alineat separat, alin. (3) iar litera f) devine lit. e).

	9.
	Art.8. – (1) Pentru perioada de funcţionare din perioada 2016-2017, finanţarea cheltuielilor necesare înfiinţării, organizării şi funcţionării Institutului se asigură integral de la bugetul de stat.

(2) Fondurile necesare finanţării cheltuielilor prevăzute la alin. (1) se asigură din fondul de rezervă bugetară la dispoziţia Guvernului, prevăzut în bugetul de stat pe anul 2016 – 2017.
	Art.8 .- Institutul   se înființează la data de 1 ianuarie 2017; finanțarea cheltuielilor  se asigură  de la bugetul de stat.
   (Amendament propus de Comisie)
	Pentru a elimina niște prevederi ce nu pot fi

Aplicate. 

	10.
	Art.9. – Se autorizează Regia autonomă „Administraţia Patrimoniului Protocolului de Stat” să asigure spaţiul şi mijloacele necesare organizării şi funcţionării Institutului, în condiţiile legii. 
	Nemodificat.

